open-index/open-wikipedia-markdown huggingface dataset:
Muhammad al-Mihrabandaqashoiy

**(Abu Abdulloh) Muhammad ibn al-Hasan ibn al-Husayn al-Mihrabandaqashoiy** (hijriy 473 yoki 474-yil (milodiy 1081-1082-yilda vafotetgan — fozil imom, xudojo‘y, obid va muftiy bo‘lgan. Ko‘p hadis eshitgan. Al-Mojonning pastki hududlarida yashagan. U ulamolardan, ulamolar ham undan hadis rivoyat qilganlar.

## Manbalar
Rahmonquli madrasasi

**Rahmonquli madrasasi** Do‘st chuhra og‘asi guzarida joylashgan bo‘lib, 24 hujrali, hijriy 1206-yili (1791 — 1792) G‘ulom Muhammad Aminxoja naqib tomonidan qurilgan. Yillik vaqf mablag‘i 30 ming tangadan iborat bo‘lgan. Ushbu madrasada maʼrifatparvar va ajoyib ijodkor Ahmad Kalla laqabi bilan mashhur Ahmad Donish (1826 — 1897) taʼlim olgan. Professor Oxunjon Safarov Rahmonquli madrasasi o‘rni Ko‘chai sangin guzarida ekanini ko‘rsatilgan. Bu ko‘cha qadimda Mir Qoracha guzari tarkibida bo‘lgan. U Do‘st chuhra og‘asi guzari bilan qo‘shni bo‘lgan.

## Tarixi
Mazkur madrasa haqida tadqiqotchi Oxunjon Safarov quyidagi qiziqarli fikrlarini bildirgan: „Ko‘chai sangin hozir ham shu nom bilan yuritiladi. Unda o‘tmishda kitobatchilik va sanʼat bilan shug‘ullanuvchilarni tayyorlashga ixtisoslashgan Rahmonquli madrasasi mavjud. Ahmad Donishning ona tarafdan bo‘lgan katta bobosi mulla Abdurahimbek shu madrasada mudarrislik qilgan, onasi Sakinaning otasi, yaʼni ikkinchi bobosi Abdurahmon ham shu madrasada o‘qib, kitob ko‘chirish va lavvohlik bilan shug‘ullangan. Keyinchalik ular tarbiyasi va taʼsirida Ahmad Donish ham xattotlik, lavvohlik, naqqoshlik va rassomlik hunarlarini o‘rganishga qunt qilgan. Ahmad Donishning otasi mulla Nosir Sug‘diy ham shu madrasada tahsil ko‘rgan va masjidiga imomlik qilgan. Biroq bu masjid hozir vayrona holatida, uni qayta taʼmirlamoqchi bo‘lishgan-u, chala tashlab qo‘yishgan, kiraverishda birov nonvoyxona qurib olgan. Hozir Ko‘chai sanginda eski imoratlar deyarli qolmagan“.

## Manbalar
Behance

**Behance** (**Bēhance**) — Adobe kompaniyasiga tegishli ijtimoiy media platformasi boʻlib, ijodiy ishlarni namoyish etish maqsadida tuzilgan.

Behance 2005-yil noyabr oyida Matias Corea va Scott Belsky tomonidan asos solingan va 2012-yil dekabr oyida Adobe tomonidan sotib olingan. 2020-yil oktyabr holatiga koʻra, Behance 24 milliondan ortiq foydalanuvchiga ega.

## Tarixi
Behance 2005-yil noyabr oyida Matias Corea va Scott Belsky tomonidan asos solingan. Kompaniya dastlab banner reklamalari, boʻsh ish oʻrin eʼlonlari va keyinchalik 99U konferensiya chiptalarini sotish orqali daromad qildi. 2012-yil may oyida kompaniya tashqi moliyalashtirilishining birinchi bosqichi investorlardan, jumladan Dave McClure va Jeff Bezosning Bezos Expeditions shaxsiy investitsiya firmasidan 6,5 million dollar boʻldi.

Kompaniya Adobe Systems tomonidan 2012-yil dekabrida 150 million dollarga sotib olindi. 2021-yilda Behance foydalanuvchilarga oʻz darsliklari va boshqa xizmatlarini sotishni oʻz ichiga olgan obuna funksiyasini qoʻshdi. Shuningdek, keyinchalik kompaniya kripto hamyon integratsiyasini ham qoʻshdi.

## Korporativ ishlar
### Mahsulotlar
Foydalanuvchilar Behancega roʻyxatdan oʻtishlari va loyihalardan iborat profillarni yaratishlari mumkin. Roʻyxatdan oʻtgan va roʻyxatdan oʻtmagan foydalanuvchilar har qanday loyihani koʻrishlari, shuningdek, ularga sharh berishlari mumkin. Bundan tashqari Behance foydalanuvchilari boshqa foydalanuvchilarning profillarini kuzatishi mumkin. Hammuassis Belsky Behance onlayn platformasining birinchi versiyasini DeviantArt va Saatchi xizmatiga taqqosladi.

#### Adobe Portfolio
Adobe Portfolio (sobiq ProSite) — bu Behance kompaniyasining Weebly va Joomla! kabi DIY veb-dizayn ilovasi. Bu internetda shaxsiy portfolio yaratish ilovasi boʻlib, foydalanuvchining Behancedagi loyihalari bilan sinxronlanadi. Adobe Portfolioga faqat Adobe Creative Cloud obunasini sotib olish orqali kirish mumkin.

#### 99U
99U — Nyu-York shahridagi yillik konferensiya va konsalting xizmati. 99U nomi Thomas Edisonning „Daho 1% ilhom, 99% mehnatdir.“ degan iqtibosidan kelib chiqqan. 2011-yilda 99U „Eng yaxshi madaniy blog“ nominatsiyasida *Webby mukofoti*ga sazovor boʻldi.

## Tanqid
2012-yilda Adobe kompaniyasining Behanceni sotib olishi kompaniya oʻz foydalanuvchilarining faolligini kuzatishni boshlaydi degan xavotirlarga sabab boʻldi.

## Eslatmalar

## Manbalar
Pochaxoja madrasasi

**Pochaxoja madrasasi** Kokilai kalon guzarida joylashgan bo‘lib, 7 hujradan iborat bo‘lgan. Buxoroda Pochaxoja guzari ham bo‘lgan. Bu guzar asoschisini O.Suxare va eshon Saidxon deb ko‘rsatgan. Tadqiqotchi bu so‘zni arabiy imloda „*Podshohxoja*“ shaklida yozgan. Lekin kirill yozuvida „*pochoxoja*“ ko‘rinishida bergan va uni „*kuyovxoja*“ (zyatʼ-xod-ja) deb tarjima qilgan. Agar ushbu madrasa va guzar asoschisi bir kishi deb qaralsa, demak, u Eshon Saidxon bo‘lib chiqadi. Pochaxoja nomi 1781 — 1782-yillarda tuzilgan vaqf hujjatida qayd etilgan. So‘fi Olloyorning ustozi mujaddidiy shayx Hoji Habibullohning ham Podshohxoja ismli muridi bo‘lgan.

## Manbalar
Sabungaron madrasasi

**Sabungaron madrasasi** Muhammad Ali Baljuvoniy maʼlumotlarida qayd etilgan. Uning faoliyatiga doir beshta hujjat aniqlangan. Qozikalon Mir Sadriddin Sabungaron guzari masjidi hujralari mudarrisi va imomi mulla Mahmud Qoflon madrasasiga yuborilgani, uning bo‘sh qolgan o‘rniga o‘qishni tugatgan ilm tolibi mulla Abdug‘afurxoja tayinlanganini yozilgan. Maoshi 4 tilla bo‘lgan. Oradan bir qancha vaqt o‘tib bu dargohda vaziyat o‘zgargan va mudarris maoshi ko‘tarilgan. Sadr rais Mir Badriddin arznomasida Sabungaron guzari madrasasi mudarrisi va masjidi imomi mulla Nasriddin Shofirkon tumaniga yuborilgani, uning bo‘sh qolgan o‘rniga Hullabofon guzari masjidi imomi mulla Ahmad tayinlangani bildirilgan. U „Hidoya“ning „Nikoh“ bo‘limidan 20 qator o‘qib, yaxshi tarjima qilgan. Bu o‘quv maskanida mudarris va imomlik uchun 24 tilla haq to‘langan. XIX asr oxirlarida bu yerda mulla Abdusattor dars o‘tgan. Bemor talabalar ro‘yxatida Mir Sayf Buxoriy nomi qayd qilingan.

## Manbalar
Sadrbiy madrasasi

**Sadrbiy madrasasi** Qo‘chqor qo‘rchi guzarida joylashgan bo‘lib, 32 hujradan tashkil topgan. Yillik vaqf mablag‘i 25 ming tanga edi. U Amir Haydar davrida bino etilgan. Bir o‘rinda u to‘g‘rida shunday maʼlumot uchradi: „Atoullaxoja aʼlam — u Chappanavis maxdum. Mulla Mir Sayid Sadrbiy madrasasini qurganda Amir Haydar uni shu yerga mudarris etib tayinladi“. Mulla Sadrbiy mazkur madrasasi bilan birga bir masjid ham qurdirgan. Ular yonma-yon joylashgan. Madrasa bir qavatli bo‘lgan. Faqat bittagina hujrasi darvoza tepasida bo‘lgan. Ushbu madrasaning vaqf hujjati va uning faoliyatiga tegishli yana uchta hujjat saqlanib qolgan. Qozikalon Mir Badriddin arznomasida mulla Akramning Sadrbiy madrasasida bo‘sh qolgan o‘rniga hazrat Shamsiddin guzari masjidi hujralari mudarrisi mulla Abduvohid o‘tayotgani maʼlum qilingan. Maoshi 20 tilla. Boshqa hujjatda Sadrbiy madrasasida 26 tilla maosh bilan dars berib turgan mulla Ahmad Jo‘ybori kalonga yuborilayotgani bildirilgan. Bemor talabalar ro‘yxatida mulla Murod Buxoriy nomi qayd etilgan.

## Manbalar
Sayyid Aminboy madrasasi

**Sayyid Aminboy madrasasi** Xoja Zomucha guzarida joylashgan bo‘lib, uning 17 hujrasi bo‘lgan.

## Tarixi
Sayyid Aminboy madrasasini aholi Xurjun madrasa deb atagan va shu nom bilan mashhur bo‘lgan. Bunday nom bilan atalishiga o‘ziga xos meʼmoriy tuzilishi sababchidir. Uning o‘rtasidagi gumbazli saroyiga ikki tarafdan ikkita darvoza orqali kirib kelingan. Shu tariqa kirish yo‘lagi madrasani ikkiga ajratib qo‘ygan va uni xurjunga o‘xshatishgan. Hijriy 1281-yili (1864 — 1865) tuzilgan vaqf hujjati saqlanib qolgan. Hujjat qozi ul-quzzot Mir Sadriddin ibn Mir Bayzo muhri bilan tasdiqlangan. Voqif Avaz Badalboy o‘g‘li Sayyid Aminboy Buxoro shahridagi Sarrafon guzaridagi 7 do‘kon, Chorsuqidagi attorlik rastasi va 14890 tangani shar’iy tarzda ushbu madrasa uchun vaqf qilgan. Madrasa faoliyatiga taalluqli yana beshta hujjat borligi aniqlangan. Ulardan maʼlum bo‘lishicha, ushbu o‘quv dargohi mudarrisi 12 — 15 tilla atrofida haq olgan.

## Manbalar
Mykola Ahapov

**Mikola Yuriyevich Agapov** (; 1993-yil 13-noyabrda tugʻilgan) — ukrainalik professional futbolchi, Oʻzbekistonning "Mashʼal Muborak" klubida hujumchi sifatida oʻynaydi.

## Faoliyati
2006-yilda Xarkovda tugʻilgan Agapov oʻz faoliyatini „Arsenal“ning mahalliy oʻsmirlar sport maktabida va qisqa muddat Metalist akademiyasida boshlagan. 2010-yilda oʻqishni tugatgan, 2013-yilgacha Agapov havaskorlar musobaqalarida oʻynagan, shundan soʻng u Desna Chernigiv Birinchi ligasi tomonidan tanlangan. 2017-yilgacha u Birinchi liga musobaqalarida Helios va Avangard jamoalarida oʻynadi. 2017-yilda Ahapov bir necha yilga xorijdagi baʼzi klublar bilan shartnoma imzolashga muvaffaq boʻldi.

2019-yilda Agapov Ukrainaga qaytib keldi va 2020-yilda yangi tashkil etilgan Alians safiga qoʻshildi. 2021-yilning may oyida u Ukraina PFL tomonidan oyning eng yaxshi futbolchisi deb topildi.

## Manbalar

## Havolalar
* 
*
Mezholezy (former Horšovský Týn District)

** Mezholezy** — Chexiya respublikasida joylashgan aholi punkti. Uning 120 ga yaqin aholisi bor. Maydoni 10,13&nbsp;km².

## Manbalar
Sepulon madrasasi

**Sepulon madrasasi** Sayyid Mansur Olimiy ro‘yxatida nomi keltirilgan. Muallif uni o‘rta toifa madrasalar qatoriga kiritgan va 30 ming tilla mablag‘ga ega ekanini ko‘rsatgan. Buxoroda Sepuloni sangin masjidi bo‘lgan va unga Abdurahim oqsoqol Janubi ruddagi Jonbobo mavzesida besh tanob ekin yerini vaqf qilgan. Hujjat hijriy 1335-yili (1916 — 1917) rasmiylashtirilgan va qozikalon Muhammad Sharif ibn Abdushukur muhri bilan tasdiqlangan.

## Manbalar
Sesuqi oxundi kalon madrasasi

**Sesuqi oxundi kalon madrasasi** shu nomli guzarda joylashgan. Ushbu madrasa Oxundi kalon yoki Oxundi so‘fi ismli zot tomonidan qurilgan. Nosiriddin Hanafiy: „Xalifa Xudoydod So‘fixoja oxundning otasi domulla Omonullaxoja Oxund yoniga dafn etilgan“, — deyiladi. So‘fixoja oxund va Oxundi so‘fi bitta shaxs bo‘lishi kerak. Demak, u XVIII — XIX asrda yashagan. Bemor talabalar ro‘yxatida Sesuqi madrasasida Ismoil Buxoriy va mulla Qamariddin rishta xastaligiga chalingani qayd etilgan.

## Manbalar
So‘fiyon madrasasi

**So‘fiyon madrasasi** So‘fiyon guzarida joylashgan. Bemor talabalar ro‘yxatida ushbu o‘quv dargohidan mulla Homid Buxoriy va mulla Ahmad Buxoriy nomi mavjud. Qo‘lyozmalardan biri ham So‘fiyon madrasasida yozilgani qayd etilgan. Abu Abdurahmon Abdulloh ham uni madrasalar qatorida ko‘rsatgan.

## Manbalar
Maqta’

**Maqta’** (arabcha – uzish, kesish joyi) g‘azal va qasidaning oxirgi xulosaviy bayti. (matla’ning aksi). 
She'rdagi mazmun va fikr maqta’da yakuniga yetib, shoirning o‘z-o‘ziga yoki umumga qaratilgan xulosani beradi.

*Navoiy anjumani shavq aro tuzsang,
Aning boshoqlig‘ o‘qin sham’i anjuman qilg‘il.* 
Shoirlar o‘z taxallusini aksariyat hollarda maqta’da keltiradi.

## Adabiyotlar
Yoqubjon Is'hoqov. “So‘z san’ati so‘zligi”.
Timchai Xon madrasasi

**Timchai Xon madrasasi** haqida faqat Mu’in al-fuqaro Ahmad ibn Mahmud asarida maʼlumot keltirilgan. U Aimmai Sharistoniy qabri to‘g‘risida to‘xtalib quyidagi maʼlumotlarni ham beradi: "Yana biri Timchai Xon madrasasidagi al-fuzalo xazirasi. Birinchisi zu-l-bayonayn (ikki bayon egasi) sohib ul-lisonayn (ikki til sohibi) arab va ajam allomasi mavlona Raziyiddin Nishoburiy, boshqasi, Alloh rozi bo‘lgur, Utba ibn G‘azvon as-Sahobiy xonadoniga mansub „*Yaminiy*“ muallifi Abu Nasr Muhammad ibn Abdujabbor al-Utbiy nikidir". Ushbu o‘quv dargohi somoniylar davrida qurilgan „*Dor ul-marza*“ shifoxonasi atrofida joylashgan. Abdumalik ibn Nuh ibn Nasr ibn Ahmad ibn Ismoilning davrida uning vaziri va „*Kitobi Yaminiy*“ muallifi, Xudo rahmat qilgur, Ahmad ibn Hasan al-Utbiy uning go‘ri Mansur darvozasi mahallasida xon hammomining yonidadir, madrasa ro‘parasiga juda yaxshi bir masjid qildi va shu masjid tufayli o‘sha mavze kamol topdi. U dono amir otdan yiqilib o‘lgach, qullar kechasi saroyga kirib talashga kirishdilar. Amirning yaqin kishilari va kanizlari o‘rtasida janjal chiqib, saroyga o‘t qo‘yib yubordilar. Saroy butkul yonib ketdi. Undagi tilla va kumushdan yasalgan hamma go‘zal buyumlar yaroqsiz bo‘ldi. Axiyri u binolardan biror nishon qolmadi". XV asrgacha mavjud bo‘lgan. Keyingi davrlardagi faoliyatiga oid axborot topilganicha yo‘q.

## Manbalar
Niqto

**Niqto** (antromorfizm) — badiiy tasvirda o‘simliklar, hayvonot va jonsiz tabiat namunalarini so‘zlatish sanʼati.
Niqto tashxis sanʼatiga o‘xshash, ammo bir xil uslubga ega emas. Tashxis sanʼatida jonli va jonsiz tabiatdagi narsalarni insonga xos belgi va xususiyatlar bilan bog‘lab tasvirlanadi. Niqtoda esa ular jonli inson singari so‘zlashadi. Masalan:
Jonga chun derman, ne erdi o‘lmagim kayfiyati -
Derki, bois bo‘ldi jism ichra marazning shiddati.
Jismdin so‘rsamki, bu vaʼzingg‘a ne bo‘ldi sabab -
Der: anga bo‘ldi sabab o‘tluq bag‘irning xirqati.
Chun bag‘irdin so‘rdum, aytur andin o‘t tushdi manga,
Kim ko‘ngulga shu’la soldi ishq barqi ofati… 

## Manbalar

Yoqubjon Is’hoqov, „So‘z sanʼati so‘zligi“.
Ben Konate

**Ben Mamadu Konate** (1989-yil 3-yanvarda tugʻilgan) — yarim himoyachi sifatida oʻynaydigan futbolchi.

Kot-dʼIvuarda tugʻilgan, u Ekvatorial Gvineya terma jamoasida oʻynagan.

## Klub faoliyati
Konate Kot-dʼIvuarning bir nechta klublarida oʻynagan: Lazer, Reveil Daloa, Stade d’Abidjan, ASEC Mimosas (Ivuarlik Romarich hali ham u yerda boʻlganida) va Africa Sports. Shundan soʻng, u Burkina-Fasoga yoʻl oldi, u yerda Faso-Yennenga va Ekvatorial Gvineya uchun futbol oʻynadi, 2008-yilgi CAF Chempionlar Ligasi (dastlabki bosqich) „Renacimiento“ jamoasi bilan bahslashdi.

2008-yilda u Marokash futbol klublarida oʻynadi.

2012-yil yanvar oyida 2012-yilgi Afrika Millatlar Kubogidagi (Ekvatorial Gvineya terma jamoasida oʻynagan) oʻyinlari tufayli unga Portugaliyaning „Benfika“ klubi qiziqish bildirgan.

2016-yildan 2017-yilgacha Konate Shimoliy Kipr Turk KTFF Super Ligasida „Dumlupınar TSK“ jamoasida oʻynagan.

## Milliy terma jamoa
U Kot-d’Ivuar milliy futbol jamoasining bir nechta yoshlar jamoalarida oʻynagan. U 2009-yilda Ekvatorial Gvineyaga oʻtdi va 2010-yilgi mavsumda debyut qildi. 2012-yil yanvar oyida u 2012 Afrika Millatlar Kubogida ishtirok etish uchun milliy terma jamoaga chaqirildi.

## Manbalar

## Havolalar

*
Tojiddin madrasasi

**Tojiddin madrasasi** Mirzo Abdug‘afur guzarida joylashgan bo‘lib, 12 hujrasi bo‘lgan. Registon dahasida bo‘lgan.

## Tarixi
Qozikalon Abdushukur arznomasida Bobokalon ismli qori maqsuraxonlik qilish uchun hazrat shayx Tojiddin mozori boshiga yuborilgani maʼlum qilingan. Manbalardan Buxoroda yashab o‘tgan shayx yoolim Tojiddin ismli shaxs nomini qaralganda, „*Tarixi mullazoda*“ asarining „*Sitojiya maqbaralari zikri*“ bo‘limida quyidagi maʼlumotlar aniqlangan. "Abu Bakr Fazl maqbarasining sharqiy tomonida Sitojiya imomlarining maqbaralari bo‘lgan. Ularning har biri bir jahonning darg‘asi bo‘lgan. Bu joy avliyolar va Tangrining xos kishilari qabrlaridan iboratdir. Xovand Tojiddin ibn Xovand Faxriddin „*Bo‘ston ul-muzakkirin*“ asarini yozgan. Hijriy 730-yil muharram oyida (1329-yil oktyabr') vafot etgan. O‘g‘li Xovand Sadriddin hijriy 750-yil muharram oyida (1349-yil mart — aprel') dunyodan ko‘z yumgan.

## Manbalar
To‘raqulboy madrasasi

**To‘raqulboy madrasasi** Mir Mas’ud guzarida joylashgan bo‘lib, uning 13 hujrasi bo‘lgan.

## Tarixi
Amir Abduahadxon hukmronligining so‘nggi davrlarida taxminan 1907-yili qurilgan. Bu guzarni Silahxona darvozasi guzari ham deyishgan. To‘raqulboy guzarning boy savdogari edi. U asosan qorako‘l teri savdosi bilan shug‘ullangan. O.Suxareva uni „pishiq g‘ishtdan qurilgan ikki qavatli katta madrasa edi“ deb yozgan. Madrasa qurilishida Yevropa meʼmorchiligi taʼsiri sezilib turadi. Odamlarning aytishicha, To‘raqulboy bir necha uyni sotib olib, o‘rniga shu madrasani bino qildirgan bo‘lgan.

## Manbalar
Mutěnín

**Mutěnín** — Chexiya respublikasida joylashgan aholi punkti. Uning 266 ga yaqin aholisi bor. Maydoni 15,48&nbsp;km².

## Manbalar
Rubin (futbol klubi, Toshkent)

Rubin — Toshkent viloyati futbol jamoasidir.

## Tarixi
2018-yil jamoa dastlab jamoa „**Ahmad Yassaviy**“ nomi ostida havaskor futbolda faoliyat olib borgan holda keyibchalik „**Nurafshon**“ nomi ostida professional klub tashkil etilgan. 2018-yilgi mavsumda Oʻzbekiston Pro-B ligasida qatnashish uchun OʻzPFL tomonidan ruhsat berilgach, jamoa mavsumni ajoyib tarzda oʻtkazib Oʻzbekiston Pro-B ligasi gʻolibiga aylandi va Oʻzbekiston Pro ligasi oʻtish uchrashuvlarida qatnashish imkoniyatiga ega boʻldi.2019-yildan klub viloyatning boshqa bir Rubin havaskorlar jamoasi bilan birlashtirlidi va musboqalarda Rubin nomi ostida ishtirok eta boshladi.
### Mahalliy natijalar

## Murabbiylar

## Manbalar

## Havolalar
* transfermarkt.world 
* teams.by Rubin jamoasi profili
* football-fun-live.com rubin-taskent
* soccerway.com
* teams.by
Jahongir Barlos

**Jahongir Barlos** -Sulton Husaynning amirlaridan. Dastlab Sulton Abusa’id xizmatida bo‘lgan va uning farmoniga muvofiq Muhammad Burunduq Barlos bilan birga Kobul viloyatini Ulug‘bek Mirzo Kobuliy nomidan idora qilgan. Sulton Abusa’id vafotidan so‘ng (1469 y.) Ulug‘bek Mirzo Kobuliy barloslarni chetlatgani sababli Jahongir Barlos Hirotga kelib, Badi’uzzamon Mirzo xizmatiga kirgan va uning suhbatdoshiga aylangan. Bobur yoqimli kishi sifatida taʼriflab, ovchilik va qush tutishni yaxshi bilishini taʼkidlab o‘tgan.


## Manbalar
Mrákov

**Mrákov** — Chexiya respublikasida joylashgan aholi punkti. Uning 1 125 ga yaqin aholisi bor. Maydoni 20,63&nbsp;km².

## Manbalar
Ittifoq-Navoiy (futbol klubi)

**Ittifoq-Navoiy** — Oʻzbekiston yoshlar ittifoqi qoshida 2019-yilda tashkil etilgan Navoiy viloyati futbol klubi.
## Havolalar
* Transfermarktda jamoa profili
Usta Bahodir madrasasi

**Usta Bahodir madrasasi** Bo‘y rabofon guzarida joylashgan. Usta Bahodir ibn Bobo Ali hijriy 1292-yili (1875 — 1876) Bo‘y rabozor, Qultagiyon, Qozixona guzarlarida uchta hovlini ushbu madrasa uchun vaqf qilgan.

## Tarixi
Hujjat qozi ul-quzzot mulla Baqoxoja ibn Boqixoja muhri bilan tasdiqlangan. Usta Bahodir madrasasiga taalluqli yana uchta hujjat mavjud bo‘lib, ulardan birida quyidagi matnni o‘qish mumkin: „*Jahonpanoh*, tasadduqingiz bo‘lay. Oliy marhamatingiz va mehribonligingiz ila Ayoz madrasasi mudarrisi mulla Muhammad Sharif dars berish va imomlik qilish uchun Usta Bahodir guzari masjidiga jo‘natilgan edi. Ayoz madrasasidagi uning dars o‘rni bo‘sh qoldi. Ilm olishni tugallagan va dars berishga qodir duogo‘y talabalaringizdan birini bu o‘ringa qo‘ymoqchiman. Umidgohimiz, mulla Nizomiddin ismli dars olishni yakunlagan ilm tolibi o‘qitishni uddalay oladi. U bo‘sh qolgan dars o‘rniga o‘tish uchun oliy marhamatingizdan umidvor bo‘lib janobi oliyni duo qiladi. Maoshi 5 tilla“.

## Manbalar
Ittifoq-Buxoro (futbol klubi)

**Ittifoq-Buxoro** — Oʻzbekiston yoshlar ittifoqi qoshida 2019-yilda tashkil etilgan futbol klubi. 2020-yilda tugatilgan.

## Manbalar
Usta Ruhiy madrasasi

**Usta Ruhiy madrasasi** Registon dahasidagi Usta Ruhiy guzarida joylashgan. 

## Tarixi
Oxund mulla Muhammad Nazar ibn mulla Muhammad G‘arib tomonidan hijriy 1222-yili (1807 — 1808) Samjan tumaniga qarashli Dehcha, Dehchai Sanjar mavzelarida 101 tanob yer vaqf qilingan. Hujjat Amir Xaydar va qozi Mir Abdulla hoji muhrlari bilan tasdiqlangan. Bemor talabalar ro‘yxatida Usta Ruhiy madrasasidan Nosiriddin, Xoja Turdi, Xalil rishta bilan xastalangani yozilgan. Usta Ruhiy haqida O.Suxareva mahalliy aholidan eshitgan rivoyatlarini yozib qoldirgan. Tadqiqotchining aniqlashicha, aholi bu shaxsni ruh maʼdaniga ishlov berishda mohir va chilangirlar piri deb bilar ekan.

## Manbalar
Sleypnir

Skandinaviya mifologiyasida **Sleypnir**  (Qadimgi Nors : [ˈslɛipnez̠]; „sirpanuvchi“ yoki „jonli“, „chaqqon“) — Odin minadigan sakkiz oyoqli ot. Sleypnir anʼanaviy manbalardan tuzilgan XII asrga oid „Poetik Edda“ va XIII asrda Snorri Sturluson tomonidan yozilgan *"Kichik Edda"*da manbalarida keltirib oʻtilgan. Ikkala manbada ham Sleypnir Odinning oti hidsoblanadi, Loki va Svadilfarining bolasi boʻlib, barcha otlarning eng yaxshisi sifatida tasvirlangan va baʼzida Hel joylashgan joyga olib bora olishi aytiladi. „*Kichik Edda“* asari Sleypnirning tugʻilish jarayoni va uning kulrang rangga ega ekanligi haqida batafsil maʼlumotni oʻz ichiga oladi.

Sleipnir XIII asr afsonaviy „*Hervarar saga ok Heiðreks*“ dostonida topilgan topishmoqda, XIII asr afsonaviy „Völsunga“ dostonida* Grani otining ajdodi sifatida va XII asrda Saxo Grammaticus tomonidan yozilgan Gesta Danorumning I kitobida koʻplab olimlar tomonidan Sleypnir bilan bogʻliq deb hisoblangan epizodni oʻz ichiga oladi. Sleypnir, odatda, VIII asrga oid ikkita [[Gotland]] tasvir toshlarida tasvirlanganidek qabul qilinadi: Tjängvide tasvirli tosh va Ardre VIII tasvirli tosh .

Sleypnirning Skandinaviya butparastlari orasida [[Shomonlik|shamanlik]] amaliyotlari bilan potentsial aloqasi haqida ilmiy nazariyalar taklif qilingan. Zamonaviy davrda Sleypnir Islandiya folklorida Ásbyrgi yaratuvchisi sifatida, sanʼat, adabiyot, dasturiy taʼminot asarlarida va kemalar nomlarida paydo boʻladi.


== Zamonaviy taʼsir ==

Islandiya folkloriga koʻra, [[Islandiya]] shimolidagi Jökulsárgljufur milliy bogʻida joylashgan taqa shaklidagi Ásbyrgi kanyoni Sleypnirning tuyogʻidan hosil boʻlgan. [[Norvegiya|Norvegiyaning]] [[Oslo]] shahridagi Oslo meriyasining tashqi koʻrinishida Dagfin Werenskioldning *Odin på Sleipnir* (1945-1950) yogʻoch relyefida Sleypnir Odin bilan birga tasvirlangan. Sleypnir shimoliy Yevropadagi kemalar uchun mashhur nom boʻlib kelgan va shunday boʻlib qoladi va [[Rudyard Kipling|Rudyard Kiplingning]] *"Sleypnir, kech Turinda"'' (1888) nomli qisqa hikoyasida Sleypnir ismli ot tasvirlangan . Sleypnir haykali (1998), oʻz nomini Odinning anglo-sakson versiyasi Wōden soʻzidan olgan Angliyaning Uednesberi shahrida joylashgan.

## Yana qarang

* Xayoliy otlar roʻyxati
* Helhest, keyingi Skandinaviya folklorining uch oyoqli „Hel oti“
* Venger folkloridagi olti oyoqli ot „taltos ot“
* Pegasus, yunon mifologiyasining qanotli otidir
* Santa Klausning sakkizta uchuvchi bugʻusi
* Sinterklaasning oq aygʻiri, u qishda tomlar boʻylab yuradi

## Manbalar
Usta Solih madrasasi

**Usta Solih madrasasi** Farmonqul guzarida joylashgan bo‘lib, 7 hujradan iborat bo‘lgan. Uning faoliyatiga taalluqli bir nechta hujjat mavjud. 

## Tarixi
sadr rais Mir Badriddin mulla Solih ismli kishi Farmonqul guzarida yetti hujra qurdirganini xabar qilgan. Yangi madrasaga Farmonqul guzari masjidi imomi mulla Muhammadniyoz mudarris etib tayinlangan. Boshqa hujjatda Yo‘ldoshboy Shahrisabziy madrasasida bo‘sh qolgan mudarrislik o‘rniga Usta Solih madrasasi mudarrisi mulla Bozor o‘tkazilishini maʼlum qilgan. Uning o‘rniga Ko‘hna Badalbek madrasasi kutubxonachisi mulla Abdunabixoja o‘tirgan. Maoshi 4 tilla. Bu madrasa baʼzi hujjatlarda Farmonqul masjidi hujralari nomi bilan ham yuritilgan. Qozikalon Mir Badriddin boshqa arznomasida Farmonqul guzari masjidi hujralari mudarrisi mulla Javonmard kambag‘alligi tufayli Mang‘it oyim madrasasi mudarrisi mulla G‘ulom Muhammadning bo‘sh qolgan o‘rniga o‘tishdan umidvorligini bayon qilgan. Maoshi 6 tilla bo‘lgan. Farmonqul masjidi hujralarida bo‘shagan o‘ringa Qozi Fayziy guzari masjidi imomi mulla Muqaddas „Hidoya“ kitobi bo‘yicha imtihon qilingani va mudarrislikka o‘tkazilayotgani bildirgan. Maoshi 3 tilla.

## Manbalar
Xoja Salim madrasasi

**Xoja Salim madrasasi** Imom Qozixon guzarida joylashgan bo‘lib, 25 hujradan iborat bo‘lgan. O.Suxareva Xoja Salimning Xoja Karim va Xoja Halim ismli aka-ukalari bo‘lganini yozadi. „Tarixi Mullazoda“da Xoja Halimiddin Demuniy hijriy 416-yili (1025 — 1026) vafot etib, Xonaqohi So‘fiyon ro‘parasiga ko‘milgani to‘g‘risida gap borgan. Bu holatda Xoja Salim madrasasi ham qadimiy bo‘lib chiqmoqda.

## Manbalar
Sepa banki

**Sepa banki** (, *Bānke Sepah*), Eronning birinchi banki, 1925-yilda tashkil etilgan (eroniy taqvimda 1304-yilga toʻgʻri keladi). Uning birinchi filiali oʻsha yili Tehronda ochilgan. Bankning Frankfurt, Parij va Rimda filiallari hamda Londonda Bank Sepah International plc shoʻba korxonasi mavjud. Sepa banki yaqinda Eronning yana 4 ta banki va 1 ta kredit muassasasini birlashtirdi: *Ansor Bank, Mehr Eqtesad Bank, Eron Hikmat banki, Gʻavamin Bank va Kosar kredit muassasasi*. Omid Bank ilovasi Sepa bankning mahsuloti sanaladi.

## Tarixi
Sepa banki rasman 1925-yil 4-mayda tashkil etilgan boʻlib, birinchi filiali Tehronning Sepa koʻchasida joylashgan. Dastlab 3 883 950 rial miqdorida armiya pensiya jamgʻarmasi tomonidan sarmoya kiritilgan va bank faqat harbiy xizmatchilarni moliyaviy yordam, xususan kreditlar bilan taʼminlashi kerak boʻlgan. Xizmat koʻrsatish sohasining yanada kengayishi natijasida bankning bosh ofisi Humoyun koʻchasidagi kattaroq binoga koʻchiriladi. 1926-yil 15-martdan boshlab Reshtda yana bir boʻlim ochilishi bilan Sepa banki nafaqat harbiy xizmatchilarga, balki ishbilarmonlar kabi keng jamoatchilikka ham xizmat koʻrsata boshladi. Sepa asosiy bank yechimlari taqdim etishga oʻtdi.

## AQSh, BMT sanksiyalari
2007-yilning 9-yanvarida Eronning yadroviy qurol dasturida ishitiroki tufayli AQSh tomonidan Sepa bankka nisbatan sanksiyalar joriy etildi. Qoʻshma Shtatlar bank Eronga yadroviy qurol olib oʻtadigan raketalarni yaratishda yordam berganini daʼvo qildi. Bankning Italiya, Buyuk Britaniya, Fransiya va Germaniyadagi barcha filiallari va shoʻba korxonalari Eronning yadroviy qurol yaratishiga yoʻl qoʻymaslik uchun u yerdagi aktivlari Qoʻshma Shtatlar tomonidan muzlatib qoʻyiladi. Amerika rezolyutsiyasiga munosabat bildirilgan bankning rasmiy saytidagi xabarda „siyosiy sabablarga koʻra uydirilgan, sof faraziy bahonalarga asoslangan bayonotlar“ va bank „avvalgidek ichki va xalqaro qonunchilikka rioya qilgan holda samarali faoliyatini davom ettirishi“ vaʼda berilgan.

Xuddi shu asosda, Birlashgan Millatlar Tashkiloti 2007-yil 29-martdagi 1747-sonli rezolyutsiya orqali Eron hukumati tomonidan Britaniya armiyasining ayrim xodimlarining Fors koʻrfazida hibsga olinishi bilan bir vaqtda qoʻshimcha sanksiyalar joriy etdi.

2016-yil boshida Eronning yadroviy dasturi boʻyicha Eron bilan P5+1 muzokaralari va natijada qabul qilingan Qoʻshma keng qamrovli harakatlar rejasidan soʻng Sepa bankka nisbatan qoʻllangan sanksiyalar bekor qilindi.

## Sepa bank numizmatika muzeyi
**Sepa bank numizmatika muzeyi** 1963-yilda tashkil etilgan boʻlib, Eron tarixining 2500 yildan ortiqroq davrlarini aks ettiruvchi kolleksiyaga ega. Vaqt oʻtishi bilan Eronni boshqargan elitalarning koʻp millatliligi inobatga olinsa, muzey xalqaro ahamiyatga ega.

## Yana qarang
* Eronning bank va sugʻurta tizimi

## Manbalar


## Havolalar
Shamsiddinboy madrasasi

**Shamsiddinboy madrasasi** faoliyatiga oid bitta hujjat topilgan. Qozikalon Mir Badriddin arznomasida Shamsiddinboy madrasasining mulla Boqir ismli mudarrisi kambag‘alligi sababli Oliy Ark sahihxonlaridan birining o‘rniga o‘tishga umidvorligi haqida yozgan. Maoshi 18 tilla. Shamsiddinboy madrasasida bo‘sh qolgan dars o‘rniga Xoja Nizomiddin guzari masjidi imomi mulla Sirojiddin tayinlangan. Maoshi 12 tilla edi.

## Manbalar
Sharshara madrasasi

**Sharshara madrasasi** Shamsiddin Muhammad guzarida joylashgan bo‘lib, 8 hujrali masjid madrasa bo‘lgan. Qozikalon Abdushukur arznomasida mulla Shamsiddin Muhammad masjidi atrofida Muhammad Aminboy qurdirgan hujralarning birida istiqomat qiluvchi Oftobxojaning bo‘sh qolgan o‘rniga mulla Muhammadbobo o‘tkazilishi bildirilgan. Hujraning bir tarafida yashovchi talaba yiliga 1 tilla haq olgan. Sadr mufti askar Muhammad Orifxoja arznomasida mulla Abdug‘ani Xo‘qandiy 15 oydan beri yo‘qligi va uning o‘rni mulla Qora Buxoriyga berilishi aytilgan. Bu hujjatga ko‘ra, hujraning bir tarafiga 24 tanga haq to‘langan. Ushbu o‘quv dargohida „Hikmat ul-ayn“ asari o‘qitilgan.

## Manbalar
O‘g‘lon madrasasi

**O‘g‘lon madrasasi** O‘g‘lon darvozasi guzarida joylashgan. Baʼzi tadqiqotlarda bu qapug‘ nomi O‘g‘lon Ota deb yoziladi va u avliyo shaxs sifatida taʼriflangan. Biroq birlamchi manbalarda oddiygina O‘g‘lon darvoza deyilgan. Bugungi o‘zbek millati shakllanishida ishtirok etgan urug‘lardan birining nomi ham o‘g‘londir. Darvoza atrofi yoshu yo‘nalishda o‘g‘lon qavmi yashagani to‘g‘riroq bo‘lsa kerak. Darvoza yonida shahar devori yaqinida kichikroq madrasa bo‘lgan. O‘g‘lon darvozasi maktabi ham Buxoroning nufuzli taʼlim maskanlaridan hisoblangan. U vaqf mulklariga ega bo‘lgan.

## Manbalar
Badaviya

**Badaviya**, al-badaviya (yoxud ahmadiya) – sufiylik tariqati boʻlib unga Misrda Ahmad Badaviy asos solgan.

Tariqat amaliyotda qodiriylar va rifoiylarga yaqin turadi. Baʼzi manbalarda rifoiya yoki shoziliyaning bir qismi sifatida qayd etilgan. Tariqat qarorgohi, asosiy ziyoratgoh – Tanto shahrida joylashgan. Badaviya tariqati tarafdorlari oʻziga xos qizil rangli kiyim, qizil xirqa va 12 shokilali uzun qalpoq kiyib yurgan, ularning bayroqlari ham qizil rangda boʻlgan. Ular odatda chorshanba kunlari Tantodagi markaziy ziyoratgohda, maxsus xonalarda va Qohiradagi Husayn masjidida jamoa boʻlib maxsus qoʻshiqchi xonishi hamda nogʻora sadosi ostida davra boʻlib zikr tushganlar. Davra boʻylab aylanayotgan zikr ishtirokchilari vaqti-vaqti bilan qoʻllarini oldinga choʻzib chuqur taʼzim bajo keltirib turishgan.

Badaviya tariqatida Misr xalqining qadimiy islom va xristianlikdan avvalgi diniy eʼtiqodlari, urf-odatlari qorishib ketgan. Tarqalishi jihatidan shoziliyadan keyingi oʻrinda turadigan ushbu tariqot Misr diniy hayotida muhim ahamiyat kasb etgan hamda uzoq vaqt mobaynida (XX asrning 50-yillarigacha) Misr xalqi orasida oʻz taʼsirini saqlab kelgan. Ammo, Misrdan tashqarida keng tarqala olmagan. Faqatgina Istanbulda bir necha badaviy takyaxonasi saqlanib qolgan. Badaviya tariqatining boshqaruv asoslari aniq chegaralanmagan. Joylardagi mahalliy xonaqoh va jamoa rahbarlari tariqat rahbariga itoat etib, bazi hollarda undan fatvo olganlar. 1333 yil tariqat asoschisining vorisi Solih Abdu-l-Ol vafotidan soʻng badaviyaga rahbarlik qilish meros boʻlib oʻta boshlagan. Badaviyadan kamida 15ta tarmoq ajralib chiqqan, ularning ayrimlari (mas., dasuqiya-burhoniya) mustaqil tariqatga aylangan. Tariqotda „ilohiy choʻqintirish“ kuni hamda Nil daryosi suvining koʻtarilishi muddati bilan bogʻliq yaʼni hosildorlikka bagʻishlangan marosimlar shtkazib turilgan. Bayram sanalari qadimiy qibtiy quyosh taqvimiga qarab belgilangan. Bayramlar vaqtidagi tartib ustidan badaviya aʼzolaridan tuzilgan maxsus qoʻriqchilar – Nuh avlodlari nazorat yurgizishgan. Ularning belida yogʻoch qilich, qoʻllarida arqon qamchin, boʻyinlarida turli rangdagi koʻkrakkacha tushib turuvchi munchoq shodalari boʻlgan. Bosh kiyimlarining tepasida rangli tizimchalardan qilingan tutama (oʻram) boʻlgan. Badaviya tariqotidan quyidagi shoxobchalar ajralib chiqqan: salamiya, inbaiya, munaviya, sutuhiya va bayyumiya, matlubiya va boshqalar .

## Manbalar

## Adabiyotlar
*
Atameken (Bayterek tumani)

**Атамекен** (, 2022-yilga qadar — **) — Gʻarbiy Qozogʻiston viloyatining Bayterek tumanida joylashgan qishloq. Atameken qishloq okrugining markazi. KATO kodi — 274433100.

## Aholisi
1999-yilda qishloq aholisi 1104 kishini tashkil qilgan (541 ta erkak va 563 ta ayol). 2009-yilgi aholini roʻyxatga olish natijalariga koʻra, qishloqda 1016 ta inson istiqomat qilgan (505 ta erkak va 511 ta ayol).

## Infratuzilmalari
Qishloq hududida 4 ta maktab, 3 ta madaniyat markazi, 3 ta  tibbiyot punktlari faoliyat olib boradi. Qishloq aholisi aholi punktlariga avtotransport yordamida qatnaydi
.

## Manbalar
Abdulmuluk Qo‘rchi

**Abdulmuluk Qoʻrchi** – Boburning xos aʼyonlaridan biri, diplomat va elchi. 1525-yilning boshida Bobur tomonidan Sulton Sa’idxon huzuriga elchi qilib joʻnatilgan. Bobur Hindistonni fath etish maqsadida Kobuldan chiqib, Dehi Ya’qub daryosi boʻyiga tushganida Abdulmuluk Koshgʻardan Sulton Saʼidxon va Koshgʻardagi Boburga yaqin ayollar yozgan xat va sovgʻa-salomlarni olib kelgan. Boburiylar bilan Safaviylar oʻrtasida diplomatik va savdo munosabatlarini yoʻlga qoʻyishda katta xizmat qilgan. 1528-yil Safaviylar nomidan Hindistonga elchi boʻlib kelgan Hasan Chalabiyni oʻz yurtiga kuzatib borish va Boburiylar nomidan Safaviylar poytaxtida elchilik qilish vazifasi ham Abdulmuluk Qoʻrchi zimmasiga yuklatilgan.

## Manbalar
Bobo (tasavvufiy atama)

**Bobo** - Tasavvufiy atama. Tasavvuf tariqatiga oid adabiyotlarda atama keng istifoda etilgan. Atama bektoshiylik, yassaviylik, haydariylik va qalandariylik tariqatlari shayxlari, xalifalar va ayrim majzublarga nisbatan ishlatilgan.

So‘z “ulug‘”, “yetakchi”, “murshid” ma’nolarini anglatgan, tariqatlarda kamolga yetgan shayx va darveshlarga nisbatan qo‘llanilgan. 

Mazkur atamani birinchi bo‘lib Bobo Ilyos Xurosoniy qo‘llagan. U o‘z tarafdorlari orasida bobo unvoniga sazovor bo‘lgan. 
XI asrdan boshlab, bobo unvoni Eron va Ozarbayjon hududlarida qo‘llanila boshlangan. XII asrga kelib esa, yassaviylikdagi darveshlar orasida ham keng tarqalgan. Xususan, qalandariylikda «bobo» deb shayx darajasiga erishgan kishiga aytilgan, ya’niy ushbu tariqatda bobo bu - ruhiy ota, yo‘lboshlovchi shaxs, pirlik maqomi, qalandar egallashi lozim bo‘lgan bir daraja hisoblangan. Bu nomga yetishgan insonlarni majnun, payg‘ambarlarning xalifalari ham deb ataganlar. 
Bundan tashqari tasavvufiy she’rlar yozgan mashhur shoirlar ham o‘zlariga bobo taxallusini berganlar. X-X1 asrlarda yashab ijod etgan Bobo Tohur Uryon, Bobo Kuhiylar shular jumlasidandir.

## Manbalar

## Adabiyotlar
*
Yılanli oroli

**Yılanlı Ada** ("ilonlar oroli") - Turkiyadagi  O'rta yer dengizining kichik oroli.

Orolda  taxminan  masofa uzoqlikda offshor ( *Sancak Burnu* ) joylashgan. Eng yaqin qirg'oq aholi punkti Mersin viloyatining Aydjik ilche (tuman) markazi hisoblanib, u taxminan orolning shimoli-g'arbiy qismidan   uzoqlikda joylashgan. Bu gʻarbdan sharqqa tomon yoʻnalgan tor orol boʻlib, taxminan  uzunlikda. Aydinjik orollari yaqin joylashgan.

Aholi yashamaydigan ushbu orol antik davrda "Spuri" nomi bilan tanilgan.Orol atrofidagi hudud arxeologik joy deb e'lon qilingan (    ). Yaqinda olib borilgan tadqiqotlar davomida orol atrofida ko'plab langarlar topilgan, bu esa bu bronza davridan mashhur langar maydoni bo'lganligini ko'rsatadi. Shuningdek, Rim imperiyasidan LP1 tipidagi amfora qoldiqlari topilgan. Silifke muzeyiga ikkita amfora, uchta tosh langar, qo'rg'oshin va uning yoqasi va bir tosh ombori keltirilgan.

## Manbalar
Ovacık (Silifke)

**Ovacık** – Turkiyaning Mersin viloyatining Silifke tumanida joylashgan mahalla. Aholisi 972 nafar (2022).

## Manbalar
Işıklı (Silifke)

**Işıklı** — Turkiyaning Mersin viloyati Silifke tumaniga qarashli qishloq. U Toros tog'lari va O'rta yer dengizi tomonidagi tepaliklar orasidagi tor tekislikda joylashgan. D.400 davlat magistraliga yaqin. Dengiz qirg'og'igacha bo'lgan masofa , Silifkegacha  va Mersingacha  . Qishloq aholisi 2011-yilga kelib 1140 kishini tashkil etgan.

## Manbalar
Vird

**Vird** (arab.الورد-ibodat vaqti nomi) - tark qilmay doim bajarib turiladigan vazifa, duo. Tasavvufda shayx va muridlarning kundalik o‘qib yurishlari uchun zarur bo‘lgan Qur’oni karim tilovati, zikr, tasbeh o‘girish, duo va salavotlar vird hisoblanadi.

Virdlarning ko‘pligi avrod, deyiladi. Virdlarni ado etishning eng afzal vaqti - tun, eng afzal joyi - uy hisoblanadi. 

Sufiylar virdni uch turga ajratgan ular doimiy-kundalik, ko‘ngilli bajariladigan va qalbiy virdlar. 

Shimoliy Kavkaz mintaqasida tariqatlarning kichik halqalarini «vird» deb atash keng tarqalgan.

## Manbalar

## Adabiyotlar
*
Pamuklu (Mut)

**Pamuklu** — Turkiyaning Mersin viloyati Mut tumaniga qarashli qishloq. da Toros tog'larida joylashgan. Uning Mutgacha bo'lgan masofasi  va Mersingacha  . Qishloq aholisi 2012-yilga kelib 131 kishini tashkil etgan edi. Asosiy iqtisodiy faoliyati dehqonchilik va chorvachilikdir.

## Manbalar
Kepirli

**Kepirli** — Turkiyaning Mersin viloyatidagi qishloq. Toroslar tumani tarkibiga kiradi (Katta Mersindagi shaharlararo tuman). U Toros togʻlarining janubiy yon bagʻirlarida, shahar markazidan shimolda va Mersinni togʻ qishloqlari bilan bogʻlovchi yoʻlda joylashgan. Mersingacha bo'lgan masofa . Kepirli aholisi 2012-yilda 263 kishini tashkil etgan. Aholisi yoruklar (bir paytlar koʻchmanchi turkmanlar) dan iborat. Qishloq Mersinga qaraydi va qishloq atrofida yo'lovchilar uchun yo'lda restoranlar mavjud.

## Manbalar
Turunçlu (Mersin)

**Turunçlu** — Turkiyaning Katta Mersin shahridagi shaharlararo tuman boʻlgan Yenishehir tumanidagi kichik qishloq. Qishloq da —  Mersin shahar markazidan shimoli-gʻarbda joylashgan. Qishloq aholisi 2012-yilga kelib 170 kishini tashkil etgan.

## Manbalar
Kargıcak

**Kargıcak** — Turkiyaning Mersin viloyati Silifke tumaniga qarashli qishloq. U Göksu daryosi vodiysining sharqida joylashgan. Silifkegacha boʻlgan masofa  va Mersingacha  . Qishloq aholisi 2011- yilga kelib 426 kishini tashkil etgan. Asosiy iqtisodiy faoliyat — dehqonchilik. Qishloqda zaytun, anjir, uzum kabi turli mevalar yetishtiriladi. Kargʻıcak D.715 davlat avtomagistralida joylashgan va qulay toʻxtash joyi boʻlgan kichik savdo qishloq iqtisodiyotiga hissa qoʻshadi.

## Manbalar
Qorakeşli

**Karakeşli** — Turkiyaning Mersin viloyati Erdemli ilche tumaniga qarashli qishloq. da  bu  Erdemli shimoli-sharqida va taxminan  Mersin g'arbida. Qishloq aholisi 2012-yilda 887 kishi edi .Qishloq aholisi bir vaqtlar koʻchmanchi boʻlgan qabiladan (sarıkechili turkman qabilasining bir boʻlagi) tashkil topgan boʻlib, 1865-yilda hozirgi joyiga oʻrnashib qolgan. Asosiy iqtisodiy faoliyat issiqxona xo'jaligi hisoblanadi. Sitrus bodring va pomidor asosiy ekinlar hisoblanadi.

## Manbalar
Çiftepinar

**Çiftepinar** (soʻzma-soʻz „qoʻsh favvora“) — Turkiyaning Mersin viloyati Erdemli tumanidagi qishloq. Qoraqiz daryosining gʻarbiy sohilida joylashgan. U 1954-yilda yaqin atrofdagi Pınarboshi qishlogʻidan ajratilgan va janubdagi boshqa qishloq Pınarboshi va Elvanli bilan birga kattaroq konglomeratsiyani tashkil qiladi. Erdemligacha boʻlgan masofa  va Mersingacha . Pınarbaşı aholisi 2012-yil holatiga koʻra 957 kishi. Shaharga Keshli Turkman degan turkman qabilasi asos solgan. Qishloq iqtisodiyoti qishloq xoʻjaligiga, ayniqsa sitruschilikka bogʻliq.

## Manbalar
Kuloy (Arxangelsk viloyati)

**Kuloy** () – Rossiyaning Arxangelsk viloyati Pinejskiy tumanidagi qishloq posyolkasi. Qishloq aholisi 2010-yilda 14 kishini tashkil etgan.

## Geografiyasi
Kuloy qishlogʻi — Kuloy daryosi boʻyida, Karpogoridan (tuman maʼmuriy markazi) 166 km shimolda avtomobil yoʻlida joylashgan. Krasny Bor qishlogʻi - eng yaqin qishloq.

## Manbalar
Ormandali(Pervari)

**Ormandali** () — Turkiyaning Siirt viloyati Pervari tumaniga qarashli qishloq edilar.Qishloqda adiyan va shokiran qabilalariga mansub kurdlar istiqomat qiladi. 2021-yilda uning aholisi 881 kishi edi.

## Manbalar
Tepeçaylak

**Tepeçaylek** — Turkiyaning Mersin viloyati Tarsus tumaniga qarashli qishloq. da u Chukurova(Antik Kilikiya) Chukurova avtomagistralining shimolida joylashgan. Tarsusgacha boʻlgan masofa  va Mersingacha boʻlgan masofa .Tepechaylak aholisi 2012-yilga kelib 190 kishini tashkil etgan. Qishloqning asosiy ekinlari uzum hisoblanadi.

## Manbalar
Köprüçay(Pervari)

**Köprüçay** — Turkiyaning Siirt viloyati Pervari tumaniga qarashli qishloq.Qishloq aholisi 2021-yilda 536 kishidan iborat edi.

## Manbalar
Kocaçavuş

**Kocaçavuş** () — Turkiyaning Siirt viloyati Pervari tumaniga qarashli qishloq. 116 nafar aholi istiqomat qiladi (2021).

## Manbalar
Nadiya Parkes

**Nadiya Sofiya Parkes** (1995-yil 31-dekabrda tugʻilgan) — ingliz aktrisasi. U Starz serialidagi *[[Ispaniya malikasi|"Ispan malikasi"]]* (2019-2020), "Sky Atlantik"ning *[[Domina (televidenie)|Domina]] seriali* (2021) va Netflixning *[[Yovuz O'g'il va Iblisning O'zi|"Bastad o‘g‘il va Iblisning o‘zi"]]* (2022) serialidagi rollari bilan tanilgan.

## Hayotning boshlangʻich davri
Parkes Leamington Spada oʻsgan. U Qizlar uchun Qirol oʻrta maktabida oʻqigan. U London musiqa va dramatik sanʼat akademiyasida (LAMDA) oʻqishni davom ettirdi va uni 2018-yilda tugatdi.

## Karyerasi
Parkes oʻz faoliyatini "Starz" *[[Ispaniya malikasi|"Ispan malikasi"]]* cheklangan serialida Aragonlik Ketrinning ishonchli ayollaridan biri boʻlgan Roza rolini oʻynashdan boshlagan. 2019-yilda u Sky Atlantic *[[Domina (televidenie)|Domina]]<nowiki/>ning cheklangan seriyasida* yosh Livia rolini oʻynadi.

U, shuningdek, BBCning *[[Doctor Who]]* va *[[Starstruck (2021-yilgi serial)|Starstruck]]* shoularida mehmon rollarini ijro etgan.

## Shaxsiy hayoti
Uning ota-onasing ikkalasi ham optik. U ilgari hamkasbi aktyor Tom Holland bilan ham munosabatda boʻlgan.

## Filmografiya

## Manbalar
Alofitai

**Alofitai**, koʻpincha oddiygina **Alofi** deb ataladi,  shahridagi qishloq hisoblanadi. Alofi orolining shimoli-gʻarbiy sohilida joylashgan boʻlib. U Alo boshliqligiga tegishli.

## Umumiy koʻrinishi
2003-yilda Alofitay qishlogʻida jami 2 kishi doimiy yashovchi sifatida qayd etilgan; 2008-yilgi aholini roʻyxatga olish maʼlumotlariga koʻra, faqat bir kishi doimiy rezident sifatida roʻyxatga olingan. Alofi orolida deyarli hech kim yashamasa-da, qishloq tamaki ishlab chiqarish uchun asos boʻlib hizmat qiladi, yakshanba kunlari orolga tashrif buyuradigan futuniyaliklar tomonidan ishlatiladigan kichik ibodatxonaga ega.

## Manbalar
Novolavela

**Novolavela** () – Rossiyaning Arxangelsk viloyati, Pinej tumanidagi qishloq. Qishloq aholisi 2010-yilda 1024 kishini tashkil etgan.

## Geografiyasi
Novolavela qishlogʻi Karpogoridan (tuman maʼmuriy markazi) 83 km janubi-sharqda avtomobil yoʻlida joylashgan. Zayedovye qishlogʻi — eng yaqin qishloq.

## Manbalar
Pachixa

**Pachixa** () – Rossiyaning Arxangelsk viloyati Pinej tumanidagi Qushkoʻpalskiy posyolkasidagi qishloq. Qishloqda 2010-yil holatiga koʻra aholi soni 202 kishini tashkil qilgan, qishloqda 6 ta koʻcha mavjud boʻlgan.

## Geografiyasi
Pachixa qishlogʻi Yula daryosi boʻyida, Karpogoridan (tuman maʼmuriy markazi) 69 km janubda avtomobil yoʻlida joylashgan. Qushkoʻpala qishlogʻi – eng yaqin qishloq.

## Manbalar
Alofivai

**Alofivai** —  qishloq bo'lib. U Uollis orolining shimoli-sharqiy sohilidagi Xahake tumanida, 1-marshrut bo'ylab joylashgan bo'lib. Finetomai va Papakila qishloqlari ham hududning bir qismini tashkil etadi.

## Umumiy koʻrinishi
Alofivay Uollisning ta'lim poytaxti bo'lib, ko'plab katolik cherkovlari, muassasalari va maktablarini o'z ichiga oladi. Alofivay missiyasi tomonidan 1922-yilda tashkil etilgan Uollis va Futuna hududidagi yagona o'rta maktab/kollejni o'z ichiga oladi Kollej Alofivay ko'lining shimoli-g'arbiy qismida joylashgan. Xabarlarga ko'ra, qurg'oqchilik davrida kollejga tegishli sigirlar krater ko'lida o'tlab yurgan. Biroq, nam davrlarda ko'lda qurbaqalar yashaydi.

## Manbalar
Viktor Planchon

**Viktor Jozef Planchon** (1863-yil 12-yanvar, Parij – 1935-yil 1-fevral, Lion) – fransuz kimyogari. U aka-uka Lumière bilan birga selluloid emulsiya jarayonini ishlab chiqishda ishlagan.

## Hayoti
Oʻn besh yoshida u Parijdagi hukumat laboratoriyasi xodimlariga qoʻshildi;patent idorasi va bojxona ishlarini bajarish. U yerda kimyo va fotografiyani oʻrgangan.1887-yilda Arrasdagi shunga oʻxshash laboratoriyada qisqa vaqt boʻlganidan soʻng, u Bulon-sur-Merga bordi va u yerda keyinchalik Port nazorati laboratoriyasining direktori boʻldi.

Dastlab fotografik plitalarga qiziqib, selüloidni oʻrganishga oʻtdi;butunlay tekis sirt yaratishga harakat qilish. Yechim shisha plitalar uchun ishlatiladiganlarga oʻxshash oʻz-oʻzidan kuchlanishli ramkalarni oʻz ichiga oladi. Uning texnikasi shunchalik muvaffaqiyatli boʻldiki, u yangi filmni ishlab chiqarish uchun kompaniyaga asos soldi:Union Photographique de Boulogne. U allaqachon Lui Lyumyer bilan tanish edi, shuning uchun Parijdagi uchrashuvdan soʻng u yangi filmni Lionga olib ketdi, u yerda Lyumerlar kinematograf yaratishga ilhomlantirdilar. Shundan soʻng ikki kompaniya oʻrtasida shartnoma tuzildi. Lyumyerlar uning filmidan faqat foydalanar edilar va u oʻzining"Moviy yorliq" plastinka emulsifikatori bilan filmini ishlab chiqardi.

Koʻp oʻtmay, u Lionga joylashdi va PLAVIC (PLanchon VICtor) nomi bilan tanilgan"Société anonim des Pellicules françaises" ni tashkil qildi.1914-yil davomida kompaniya millionlab metr plyonkalarni yetkazib berdi. Feyzin shahrida kuniga 40 000 metr ishlab chiqarishga qodir boʻlgan, shuningdek, zarur xom ashyoni tayyorlaydigan uchta zavod qurdi.

Birinchi jahon urushidan soʻng,Vinsendagi Pate zavodlari oʻrtasidagi raqobat Planchonni  boshchiligida zavod mahsulotining bir qismini sunʼiy ipak ishlab chiqarishga aylantirishga olib keldi, chunki uning oʻz avlodlari yoʻq edi.

2012-yilda Bulon-sur-Mer shahri"Viktor-Planchon joyi"ni tashkil etdi. U yerda ikkita haykal oʻrnatilgan.

## Manbalar
Çulhalı (Boyabat)

**Çulhalı** — Sinop viloyati Boyabat tumaniga qarashli qishloq hisoblanadi.
## Tarixi
Qishloq 1925-yildan beri shu nomga ega.
## Joylashuvi
Qishloq Sinop viloyati markazidan 118 km, Boyabat tumani markazidan 18 km masofa uzoqlikda joylashgan.
## Aholisi

## Manbalar
Talishbe

**** — Oʻzbekistonning Qashqadaryo viloyati Kasbi tumanidagi qishloq. Kasbi tumani gʻarbiy qismida, adir va chekka hududda joylashgan. Koordinatalari: taxminan **38.984111°N, 65.463694°E**.

## Manbalar
Kösbucagi

**Kösbucağı** — Mersin viloyatining Erdemli tumaniga qarashli qishloq. da - bu o'rmonlarda joylashgan tarqoq tog'li qishloq. Erdemligacha bo'lgan masofa taxminan  va Mersingacha . Qishloq aholisi 2012-yil holatiga koʻra 1885 kishini tashkil etgan . Qishloq atrofida Rim va Vizantiya xarobalari (shu jumladan ko'prik) bor. Ammo aholisi turkmanlardir . Asosiy iqtisodiy faoliyat - dehqonchilik. Sitrus, turli meva va sabzavotlar ishlab chiqariladi. Qishloqda parrandachilik fermasi ham bor. Ba'zi qishloq aholisi qishloq yonidagi xrom konlarida ishlaydi.

## Manbalar
Xoʻjahayron

**** — Oʻzbekiston, Qashqadaryo viloyati, Kasbi tumanidagi qishloq vamahalla. Shu nomdagi qishloq Buxoroda ham mavjud bo‘lib, Turkmanistonning Xo‘jambaz tumanida ham Xo‘jahayron nomi bilan qishloq bor. Mahalliy aholi o‘tmishda Afg‘onistondan kelganini, Buxorodagi qishloq aholisi bilan qardosh bo‘lganini, Xo‘jahayron ismlik kishining ajdodlari bobosi ekanligini aytadi.  

Nom tarkibi: xo‘ja + hayron. Xo‘ja (f-t) — “xo‘jayin, sohib”, Sharq xalqlarida, xususan Movarounnahrda feodal ijtimoiy tabaqa hisoblangan, hukmron tabaqa o‘zini xo‘ja deb atagan. Nomning so‘nggi qismi — hayron so‘zida tovush, morfema va yasalish o‘zgarishi yuz bergan. Ayronchi urug‘i nomiga xo‘ja so‘zi qo‘shilib, nomning tarkibi o‘zgargan. Ayronchi — o‘zbek xalqining qadimiy urug‘i bo‘lib, ba’zi hududlarda mang‘it va kenagaslar tarkibiga singib ketgan.  

Xo‘ja so‘zi joy nomlari va kishi ismlarida keng tarqalgan. Uning dastlabki ma’nosi — xo‘jayin, boshliq, lekin tarix davomida qo‘zoq va qirg‘iz tillarida eski maktab o‘qituvchisi, diniy ruhoniy (mulla), yoshi ulug‘ kishi, oila boshlig‘i, jasoratli odam yoki tabib ma’nolarida ham ishlatilgan. Ba’zi mamlakatlarda xo‘ja so‘zi faxriy unvon sifatida ham qo‘llanilgan. Xo‘ja sotsial, ijtimoiy tabaqa bo‘lib, jamiyatda ma’lum imtiyozlarga ega bo‘lgan. Shu bilan birga, ba’zi turkiy xalqlarda xo‘ja urug‘, qabila sifatida ham mavjud bo‘lgan.  

Xo‘ja so‘zi aholi punktlari nomida qo‘rg‘on, saroy, rabot, ovul, kent, kat kabi turdagi joy nomlari bilan birikib ishlatiladi. Bu so‘z ko‘pincha aholi maskanlarining birinchi qismi bo‘lib, aholining etnik tarkibini ifodalaydi. Xo‘ja so‘zli qishloqlar ko‘pincha anhor, ariq bo‘yida, katta yo‘l yoqasida, dehqonchilik uchun qulay yerlarda va yirik qishloqlar yaqinida joylashgan. Masalan, Xo‘jaqo‘rg‘on — xo‘jalarning qo‘rg‘oni, xo‘ja qavmiga mansub aholi jamoasining qishlog‘i hisoblanadi.

## Manbalar
Xoʻjaqarliq

**** – Oʻzbekistonning Qashqadaryo viloyati Kasbi tumanidagi MFY. Xoʻjaqarliq MFY ha Qozoq, Toshqoʻrgʻon, Xoʻjaqarliq, Novqat va bir qancha qishloqlar kiradi. MFY hududidan Obi-Hayot, Denov kanallari oqib oʻtadi. Aholi tarkibi: asosan oʻzbeklar.

## Manbalar
Falaleu

**Falaleu** —  qishloq. Uollis orolining sharqiy sohilidagi Xahake tumanida joylashgan. 2018-yilgi aholini ro'yxatga olish ma'lumotlariga ko'ra uning aholisi 572 kishi edi.

## Manbalar
Sand (Hungary)

**Sand** — Vengriyaning Zala tumanidagi qishloq. Bu juda kichik qishloq xoʻjaligi uchun moslashgan va tepaliklardagi joy.
## Manbalar
Jiger (Tasqala tumani)

**Jiger** — Qozogʻistonning Gʻarbiy Qozogʻiston viloyati Tasqala tumanidagi qishloq. Kato kodi — 276030200.
## Aholisi
1999-yil qishloq aholisi 169 kishini tashkil etgan(79 erkak,90 ayol). 2009-yil ma`lumotlariga koʻra 52 kishini tashkil etgan (30 erkak,22 ayol)

## Manbalar
Qalmaq (Tasqala tumani)

**Qalmaq** — Qozogʻistonning Gʻarbiy Qozogʻiston viloyati Tasqala tumanidagi qishloq. Kato kodi — 276047500.
## Aholisi
1999-yil qishloq aholisi 226 kishini tashkil etgan(128 erkak,108 ayol).2009-yil ma`lumotlarga koʻra 71 kishini tashkil etgan(31 erkak,40 ayol)

## Manbalar